ਬਿਜਲੀ ਮੰਤਰਾਲਾ
ਡੈਮਾਂ ਅਤੇ ਰਿਵਰ ਬੇਸਿਨ ਦੇ ਸਥਿਰ ਵਿਕਾਸ ਬਾਰੇ ਵੱਡੇ ਡੈਮਾਂ ਸਬੰਧੀ ਅੰਤਰਰਾਸ਼ਟਰੀ ਕਮਿਸ਼ਨ  ਗੋਸ਼ਟੀ ਦਾ ਉਦਘਾਟਨ
24 ਤੋਂ 27 ਫਰਵਰੀ 2021 ਤੱਕ ਚਾਰ ਦਿਨਾਂ ਗੋਸ਼ਟੀ
ਬਿਜਲੀ ਮੰਤਰੀ ਨੇ ਪੈਰਿਸ ਜਲਵਾਯੂ ਸਮਝੌਤੇ ਪ੍ਰਤੀ ਭਾਰਤ ਦੀਆਂ ਪ੍ਰਤੀਬੱਧਤਾਵਾਂ ਨੂੰ ਮੁੜ ਦੁਹਰਾਇਆ
ਇੰਡੀਅਨ ਡੈਮ ਇੰਜੀਨੀਅਰਿੰਗ ਪੇਸ਼ੇਵਰ ਅਤੇ ਏਜੰਸੀਆਂ ਬਿਹਤਰੀਨ ਇੰਜੀਨੀਅਰਿੰਗ ਅਭਿਆਸਾਂ ਅਤੇ ਨਵੀਂਆਂ ਉਸਾਰੀ ਤਕਨਾਲੋਜੀਆਂ ਨੂੰ ਸਾਂਝਾ ਕਰਨਗੇ
ਵੱਡੇ ਡੈਮਾਂ ਬਾਰੇ ਅੰਤਰਰਾਸ਼ਟਰੀ ਕਮਿਸ਼ਨ  ਦੁਆਰਾ ਡੈਮਾਂ ਅਤੇ ਰਿਵਰ ਬੇਸਿਨ ਦੇ ਸਥਿਰ ਵਿਕਾਸ ਬਾਰੇ ਸਿੰਪੋਜ਼ਿਅਮ ਦਾ ਉਦਘਾਟਨ ਅੱਜ ਬਤੌਰ ਮੁੱਖ ਮਹਿਮਾਨ ਜਲ ਸ਼ਕਤੀ ਮੰਤਰੀ ਸ਼੍ਰੀ ਗਜੇਂਦਰ ਸਿੰਘ ਸ਼ੇਖਾਵਤ ਨੇ ਕੀਤਾ ਅਤੇ ਸ਼੍ਰੀ ਆਰ ਕੇ ਸਿੰਘ ਅਤੇ ਬਿਜਲੀ ਅਤੇ ਨਵੀਂ ਅਤੇ ਅਖੁੱਟ ਊਰਜਾ ਰਾਜ ਮੰਤਰੀ  ਭਾਰਤ ਸਰਕਾਰ, ਨੇ ਉਦਘਾਟਨ ਸਮਾਰੋਹ ਦੀ ਪ੍ਰਧਾਨਗੀ ਕੀਤੀ।
ਸ਼੍ਰੀ ਅਲੋਕ ਕੁਮਾਰ ਸਕੱਤਰ ਬਿਜਲੀ ਮੰਤਰਾਲਾ, ਸ਼੍ਰੀ ਪੰਕਜ ਕੁਮਾਰ ਸੱਕਤਰ ਜਲ ਸ਼ਕਤੀ ਮੰਤਰਾਲਾ, ਚੇਅਰਪਰਸਨ ਕੇਂਦਰੀ ਬਿਜਲੀ ਅਥਾਰਟੀ ਸ਼੍ਰੀ ਪ੍ਰਕਾਸ਼ ਐੱਸ ਮ੍ਹਾਸਕੇ ਅਤੇ ਕੇਂਦਰੀ ਜਲ ਕਮਿਸ਼ਨ ਦੇ ਚੇਅਰਮੈਨ ਸ਼੍ਰੀ ਐੱਸ ਕੇ ਹਲਦਰ ਵੀ ਹੋਰ ਪਤਵੰਤਿਆਂ ਵਿੱਚ ਸ਼ਾਮਲ ਸਨ।
ਵੱਡੇ ਡੈਮਾਂ ਬਾਰੇ ਅੰਤਰਰਾਸ਼ਟਰੀ ਕਮਿਸ਼ਨ  ਦੁਆਰਾ ਕੇਂਦਰੀ ਜਲ ਕਮਿਸ਼ਨ , ਡੈਮ ਰੀਹੈਬਲੀਟੇਸ਼ਨ ਸੁਧਾਰ ਪ੍ਰੋਜੈਕਟ  ਅਤੇ ਨੈਸ਼ਨਲ ਹਾਈਡ੍ਰੋਲੋਜੀ ਪ੍ਰੋਜੈਕਟ  ਦੇ ਸਹਿਯੋਗਨਾਲ, ਇੱਕ ਹਾਈਬ੍ਰਿਡ ਪ੍ਰੋਗਰਾਮ ਵਜੋਂ, "ਡੈਮਾਂ ਅਤੇ ਨਦੀ ਘਾਟੀਆਂ ਦੇ ਸਥਿਰ ਵਿਕਾਸ" ਵਿਸ਼ੇ 'ਤੇ ਨਵੀਂ ਦਿੱਲੀ ਵਿੱਚ 24 ਤੋਂ 27 ਫਰਵਰੀ 2021 ਤੱਕ ਸੈਮੀਨਾਰ ਦਾ ਆਯੋਜਨ ਕੀਤਾ ਜਾ ਰਿਹਾ ਹੈ। ਦੇਸ਼-ਵਿਦੇਸ਼ ਤੋਂ 300 ਤੋਂ ਵੱਧ ਡੈਲੀਗੇਟ ਸਿੰਪੋਜ਼ੀਅਮ ਵਿੱਚ ਹਿੱਸਾ ਲੈਣਗੇ।
ਆਪਣੇ ਸੰਬੋਧਨ ਵਿੱਚ ਬਿਜਲੀ ਮੰਤਰੀ ਨੇ ਕਿਹਾ ਕਿ ਅਸੀਂ ਹੋਰ ਗੈਰ-ਜੈਵਿਕ ਈਂਧਣ ਜਿਵੇਂ ਪਣ, ਸੌਰ, ਹਵਾ, ਬਾਇਓ ਊਰਜਾ ਨਾਲ ਆਪਣੇ ਊਰਜਾ ਸਰੋਤਾਂ ਨੂੰ ਵਿਵਿਧਤਾ ਦੇ ਰਹੇ ਹਾਂ। ਉਨ੍ਹਾਂ ਕਿਹਾ ਕਿ ਸ਼ਕਤੀ ਦੇ ਇਹ ਸੰਸਾਧਨ ਸਵੱਛ ਅਤੇ ਕਿਫਾਇਤੀ ਹਨ। ਉਨ੍ਹਾਂ ਪੈਰਿਸ ਜਲਵਾਯੂ ਸਮਝੌਤੇ ਲਈ ਭਾਰਤ ਦੀਆਂ ਪ੍ਰਤੀਬੱਧਤਾਵਾਂ ਨੂੰ ਮੁੜ ਦੁਹਰਾਇਆ। ਉਨ੍ਹਾਂ ਅੱਗੇ ਕਿਹਾ ਕਿ ਸਾਡੀ ਪ੍ਰਤੀ ਵਿਅਕਤੀ ਆਮਦਨ ਵਿਸ਼ਵ ਔਸਤ ਦਾ ਇੱਕ ਤਿਹਾਈ ਹੈ ਇਸ ਦੇ ਬਾਵਜੂਦ ਅਸੀਂ ਇਕੋ ਇੱਕ ਅਜਿਹੀ ਵੱਡੀ ਅਰਥਵਿਵਸਥਾ ਹਾਂ ਜਿਸ ਦੀਆਂ ਕਾਰਵਾਈਆਂ ਗਲੋਬਲ ਤਾਪਮਾਨ ਨੂੰ 2 ਡਿਗਰੀ ਸੈਲਸੀਅਸ ਤੋਂ ਵੱਧਣ ਤੋਂ ਰੋਕਣ ਦੇ ਰਾਹ ‘ਤੇ ਹਨ।
ਇਸ ਸੰਮੇਲਨ ਦਾ ਆਯੋਜਨ ਇੰਡੀਅਨ ਡੈਮ ਇੰਜੀਨੀਅਰਿੰਗ ਪੇਸ਼ੇਵਰਾਂ ਅਤੇ ਏਜੰਸੀਆਂ ਨੂੰ ਆਪਣੇ ਤਜ਼ਰਬੇ, ਵਿਚਾਰਾਂ ਅਤੇ ਨਵੀਂ ਸਮੱਗਰੀ ਅਤੇ ਉਸਾਰੀ ਟੈਕਨੋਲੋਜੀ ਵਿੱਚ ਨਵੀਨਤਮ ਘਟਨਾਵਾਂ, ਜਾਂਚ ਤਕਨੀਕਾਂ ਵਿੱਚ ਉੱਨਤੀ, ਸਰਬੋਤਮ ਇੰਜੀਨੀਅਰਿੰਗ ਅਭਿਆਸਾਂ, ਡੈਮ ਸੁਰੱਖਿਆ ਦੇ ਮੁੱਦਿਆਂ ਆਦਿ ਨੂੰ ਸਾਂਝਾ ਕਰਨ ਦੇ ਵਧੀਆ ਅਵਸਰ ਵਜੋਂ ਕੀਤਾ ਜਾ ਰਿਹਾ ਹੈ। ਇਹ ਸੰਮੇਲਨ ਡੈਮ ਨਿਰਮਾਣ, ਪ੍ਰਬੰਧਨ ਅਤੇ ਸੰਚਾਲਨ ਅਤੇ ਦੇਖਭਾਲ ਵਿੱਚ ਸ਼ਾਮਲ ਵਿਭਿੰਨ ਦੇਸ਼ਾਂ ਅਤੇ ਗਲੋਬਲ ਸੰਗਠਨਾਂ ਦੇ ਗਲੋਬਲ ਪ੍ਰਸਿੱਧ ਡੈਮ ਮਾਹਿਰਾਂ ਦੇ ਆਪਸੀ ਲਾਭ ਲਈ ਨੈੱਟਵਰਕਿੰਗ ਦੇ ਅਵਸਰ ਵੀ ਪ੍ਰਦਾਨ ਕਰਦਾ ਹੈ।
ਵਿਸ਼ਵ ਬੈਂਕ ਦੀ ਸਹਾਇਤਾ ਨਾਲ ਸੰਸਥਾਗਤ ਮਜ਼ਬੂਤੀ ਅਤੇ ਨੈਸ਼ਨਲ ਹਾਈਡ੍ਰੋਲੋਜੀ ਪ੍ਰੋਜੈਕਟ  ਤੋਂ ਇਲਾਵਾ ਵੱਡੇ ਡੈਮਾਂ ਅਤੇ ਇਸ ਦੇ ਕਾਰਜ ਢਾਂਚਿਆਂ ਦੀ ਸੁਰੱਖਿਆ ਅਤੇ ਸੰਚਾਲਨ ਦੀ ਕਾਰਗੁਜ਼ਾਰੀ ਵਿੱਚ ਸੁਧਾਰ ਲਈ ਜਲ ਸ਼ਕਤੀ ਮੰਤਰਾਲੇ ਦੇ ਡੈਮ ਰੀਹੈਬਲੀਟੇਸ਼ਨ ਇੰਪਰੂਵਮੈਂਟ ਪ੍ਰੋਜੈਕਟ  ਦੇ ਪ੍ਰਮੁੱਖ ਪ੍ਰੋਗਰਾਮਾਂ ਦੀਆਂ ਪ੍ਰਾਪਤੀਆਂ ਨੂੰ ਗਲੋਬਲ ਡੈਮ ਕਮਿਊਨਿਟੀ ਅੱਗੇ ਪੇਸ਼ ਕੀਤਾ ਜਾਵੇਗਾ, ਜੋ ਕਿ DRIP ਦੇ ਨਾਲ ਨਾਲ NHP ਦੇ ਸਫਲਤਾਪੂਰਵਕ ਲਾਗੂ ਹੋਣ ਅਤੇ ਭਾਰਤ ਦੇ ਵਿਕਾਸ ਦੀ ਉਮੀਦ ਰੱਖਦੀ ਹੈ। ਇਸ ਤੋਂ ਇਲਾਵਾ, ਭਾਰਤ ਵਿੱਚ ਸਾਰੇ ਡੈਮਾਂ ਦੀ ਸਹੀ ਨਿਗਰਾਨੀ, ਨਿਰੀਖਣ, ਸੰਚਾਲਨ ਅਤੇ ਰੱਖ-ਰਖਾਅ ਦੀ ਵਿਵਸਥਾ ਕਰਨ ਲਈ ਡੈਮ ਸੇਫਟੀ ਬਿੱਲ, ਜਿਸ ਨੂੰ ਨਿਯਮਤ ਪ੍ਰਣਾਲੀ ਲਾਗੂ ਕਰਨ ਲਈ, ਲੋਕ ਸਭਾ ਦੁਆਰਾ ਮਨਜ਼ੂਰੀ ਦਿੱਤੀ ਗਈ ਹੈ, ਅਤੇ ਜਿਸ ਨੂੰ ਲਾਗੂ ਕੀਤਾ ਗਿਆ ਹੈ, ਦਾ ਪ੍ਰਚਾਰ ਕੀਤਾ ਜਾਵੇਗਾ।
43 ਦੇਸ਼ਾਂ ਤੋਂ, ਰਾਸ਼ਟਰੀ ਅਤੇ ਅੰਤਰਰਾਸ਼ਟਰੀ ਡੈਮ ਮਾਹਿਰਾਂ ਤੋਂ ਪ੍ਰਾਪਤ 285 ਤਕਨੀਕੀ ਪੇਪਰਾਂ ਦੇ ਪੂਰੇ ਪਾਠ ਜਿਨ੍ਹਾਂ ਵਿਚੋਂ 130 ਪੇਸ਼ਕਾਰੀਆਂ 27 ਤਕਨੀਕੀ ਸੈਸ਼ਨਾਂ ਦੌਰਾਨ ਪੇਸ਼ ਕੀਤੀਆਂ ਜਾਣਗੀਆਂ ਅਤੇ ਸੱਤ ਵਰਕਸ਼ਾਪਾਂ ਵਿੱਚ 30 ਤੋਂ ਵੱਧ ਪੇਸ਼ਕਾਰੀਆਂ 27 ਫਰਵਰੀ 2021 ਨੂੰ ਵਰਚੁਅਲ ਪਲੇਟਫਾਰਮ ‘ਤੇ ਆਯੋਜਿਤ ਕੀਤੀਆਂ ਜਾ ਰਹੀਆਂ ਹਨ। ਇਹ ਪੇਸ਼ਕਾਰੀਆਂ ਡੈਮਾਂ ਦੇ ਡਿਜ਼ਾਇਨ, ਪ੍ਰਦਰਸ਼ਨ, ਰੀਹੈਬਲੀਟੇਸ਼ਨ ਅਤੇ ਵਾਤਾਵਰਣ ਪੱਖ ਨਾਲ ਜੁੜੇ ਤਜ਼ਰਬਿਆਂ ਅਤੇ ਨਵੀਨਤਮ ਵਿਕਾਸ ਸਬੰਧੀ ਆਦਾਨ-ਪ੍ਰਦਾਨ ਕਰਨ ਲਈ ਕੀਤੀਆਂ ਜਾਣਗੀਆਂ ਜੋ ਵਿਸ਼ੇ ਨਾਲ ਸਬੰਧਤ ਗਿਆਨ ਵਿੱਚ ਨਿਸ਼ਚਤ ਤੌਰ ‘ਤੇ ਨਵੇਂ ਆਯਾਮ ਜੋੜਦੀਆਂ ਹਨ। ਸਮਾਗਮ ਦੇ ਵਿਚਾਰ ਵਟਾਂਦਰੇ ਵਿੱਚ 40 ਵਿਭਿੰਨ ਦੇਸ਼ਾਂ ਦੇ 800 ਤੋਂ ਵੱਧ ਭਾਗੀਦਾਰ ਹਿੱਸਾ ਲੈ ਰਹੇ ਹਨ।
“ਡੈਮ ਪ੍ਰੋਜੈਕਟਾਂ ਵਿੱਚ ਨਵੀਨਤਾਕਾਰੀ ਵਿੱਤ, ਡੈਮ ਇੰਜੀਨੀਅਰਿੰਗ ਵਿੱਚ ਜੀਓ-ਸਿੰਥੈਟਿਕਸ ਦੀ ਵਰਤੋਂ ਤੋਂ ਇਲਾਵਾ ਡੈਮਾਂ ਦੇ ਨੂਮੈਰਿਕਲ ਵਿਸ਼ਲੇਸ਼ਣ, ਰੋਲਰ ਕੰਪੈਕਟਿਡ ਕੰਕਰੀਟ ਡੈਮਜ਼, ਅੱਤ ਦੇ ਹਾਲਾਤਾਂ ਦੇ ਪ੍ਰਬੰਧਨ ਲਈ ਰਿਜ਼ਰਵਾਇਰ ਸੰਚਾਲਨ, ਲਾਈਫ ਐਕਸਟੈਂਸ਼ਨ ਟੈਕਨੋਲੋਜੀਆਂ ਅਤੇ ਬਿਰਧ ਡੈਮਾਂ ਲਈ ਰਣਨੀਤੀਆਂ, ਟਿਕਾਊ ਵਿਕਾਸ ਵਿੱਚ ਜਲ ਭੰਡਾਰ ਪ੍ਰਬੰਧਨ ਅਤੇ ਡੈਮ ਡਿਜ਼ਾਈਨ ਦਾ ਭੁਚਾਲ ਵਿਸ਼ਲੇਸ਼ਣ ਅਤੇ ਮੌਜੂਦਾ ਡੈਮਾਂ ਦਾ ਸੁਰੱਖਿਆ ਮੁਲਾਂਕਣ” ਬਾਰੇ ਵਿਸ਼ੇਸ਼ ਸੈਸ਼ਨ ਹੋਣਗੇ।
ਡੈਮਾਂ ਅਤੇ ਦਰਿਆਈ ਬੇਸਿਨਾਂ ਦੇ ਵਿਕਾਸ ਲਈ 21ਵੀਂ ਸਦੀ ਦੀਆਂ ਚੁਣੌਤੀਆਂ ਦਾ ਮੁਕਾਬਲਾ ਕਰਨ ਲਈ ਟੈਕਨੋਲੋਜੀ ਪ੍ਰਦਰਸ਼ਨ ਵਜੋਂ ਸੈਮੀਨਾਰ ਦੌਰਾਨ ਇੱਕ ਪ੍ਰਦਰਸ਼ਨੀ ਵੀ ਲਗਾਈ ਜਾ ਰਹੀ ਹੈ। ਆਈਸੀਓਐੱਲਡੀ ਸਿਮਪੋਜ਼ੀਅਮ ਦਾ ਕੇਂਦਰੀ ਹੱਬ ਮਲਟੀ-ਫੰਕਸ਼ਨਲ ਪ੍ਰਦਰਸ਼ਨੀ ਹੋਵੇਗਾ ਜਿੱਥੇ ਡੈਮ ਕਮਿਊਨਿਟੀ ਦੀ ਦਿਲਚਸਪੀ ਵਾਲੇ ਉਤਪਾਦ ਅਤੇ ਸੇਵਾਵਾਂ ਪ੍ਰਦਰਸ਼ਤ ਹੋਣਗੀਆਂ। ਡੈਲੀਗੇਟ ਪ੍ਰਦਰਸ਼ਨੀ ਬੂਥ ਦਾ ਵਰਚੁਅਲੀ ਦੌਰਾ ਕਰਨਗੇ ਅਤੇ ਏਜੰਸੀਆਂ ਨਾਲ ਨੈੱਟਵਰਕਿੰਗ ਕਰਨਗੇ।